  

**ΠΑΙΔΙΚΗ ΒΙΒΛΙΟΘΗΚΗ ΣΥΝΟΙΚΙΣΜΟΥ ΚΑΡΑΜΠΟΥΡΝΑΚΙ**

**Ο δημιουργικός κόσμος των βιβλιοθηκών τον Απρίλιο!**

****

Για τον μήνα Απρίλιο τα παιδιά μπορούν να συμμετέχουν στα παρακάτω εργαστήρια δραστηριοτήτων. Σε περίπτωση που σε κάποιο εργαστήριο υπάρχει μεγάλη ζήτηση θα γίνει κλήρωση.

Η συμμετοχή στα εργαστήρια είναι δωρεάν με προεγγραφή έως Πέμπτη 30 Μαρτίου 2023 στο:

<https://docs.google.com/forms/d/e/1FAIpQLSfkooaTpEVw6kFQ9VW16_H0qP0tT1_e4erdKxLh8MVmpOt-Ow/viewform>

**Τετάρτη (5/4, 12/4) στις 6.00μ.μ.– 7.00μ.μ**

**«Βιβλιοεξερευνητές»**

Κάνουμε τον γύρο του κόσμου μέσα από βιβλία και δραστηριότητες και ανακαλύπτουμε τα μυστικά της εποχής, ακολουθώντας τον Φιλέα Φογκ, τον ήρωα του βιβλίου “Ο γύρος του κόσμου σε 80 ημέρες”

**Με την αργυροχρυσοχόο Μυρσίνη Μπεζουργιάννη**

 ***Για παιδιά από 7 ετών με προεγγραφή***

***Πέμπτη (6/4,20/4, 27/4) στις 5.00 μ.μ.– 6.00.μ.μ***

***«*Η Ζιζέλ η κουκουβάγια κλαίει, χαίρεται, θυμώνει και λυπάται: θεατρικό παιχνίδι για μικρά παιδιά»**

Η Ζιζέλ η κουκουβάγια κλαίει, χαίρεται, θυμώνει και λυπάται. Ένα εργαστήρι θεατρικού παιχνιδιού που θα εστιάσει στο συναισθηματικό κόσμο των μικρών μας φίλων. Η Ζιζέλ η κουκουβάγια αισθάνεται κι εμείς θα τη βοηθήσουμε να αναγνωρίσει το συναίσθημά της.

Με παιχνίδια μουσικοκινητικά, αφήγηση παραμυθιού και παρέα πάντα με την Παλμύρα και τον Χαράλαμπο θα παίξουμε και θα μάθουμε!

**Με την θεατροπαιδαγωγό-εμψυχώτρια Χριστίνα Φωτίου.**

**Για παιδιά από 3 έως 4 ετών**

***Πέμπτη (6/4 στις 6.00 μ.μ.– 7.00.μ.μ***

***«Πασχαλινό καλαθάκι!»***

Το Πάσχα έφτασε. Ετοιμάζουμε το πασχαλινό καλαθάκι μας!

**Με την συντηρήτρια έργων τέχνης Σταυρούλα Κωτούλα**

*Για παιδιά 6-10 ετών, με προεγγραφή*

***Παρασκευή 7/4* στις 5.30 μ.μ– 6.30μ.μ**

***«Πασχαλινό στεφάνι!»***

Ελάτε να κατασκευάσουμε ένα πασχαλινό στεφάνι για να στολίσουμε το σπίτι μας!

Υλικά που θα χρειαστούμε:1 χάρτινο πιάτο, xάρτινες λωρίδες χαρτιού, ψαλίδι, κόλλα στικ, κόλλα ρευστή, κανσόν χαρτόνι Α4 ή και μικρότερα κομμάτια (αποχρώσεις του πρασίνου)

**Με την εικαστικό Ευφροσύνη Σαπιρίδου**

***Για παιδιά 5-7 ετών, με προεγγραφή***

***Παρασκευή 7/4* στις 6.45 μ.μ– 7.45μ.μ**

***«Ένα Πάσχα μαγικό!»***

Δύο πράγματα σιχαίνεται παράφορα η μάγισσα Μίμι: τα ζώα και το... Πάσχα! Ήδη έχει βάλει σε εφαρμογή το πονηρό της σχέδιο και είναι σίγουρη πως κανείς δεν θα μπορέσει να την σταματήσει. Άραγε η καλοπροαίρετη και γλυκιά μάγισσα Λίλι θα μπορέσει να την σταματήσει; Ή φέτος το Πάσχα δεν θα έρθει; Με τη βοήθεια θεατρικών τεχνικών τα παιδιά θα μπουν μέσα στις ιστορίες, θα αναλάβουν ρόλους και θα ανακαλύψουν λύσεις.

**Από την θεατρική ομάδα Μικρός Βορράς**

***Για παιδιά 5-7 ετών, με προεγγραφή***